stanford-oval/wikipedia huggingface dataset:
Sébastien Rouault

| Mitalit | Mitalit | Mitalit |  |
| --- | --- | --- | --- |
|  Sebastien Rouault (2013) |  Sebastien Rouault (2013) |  Sebastien Rouault (2013) |  |
Maa:   Ranska
Miesten uinti
| MM-kilpailut (pitkä rata)  | MM-kilpailut (pitkä rata)  | MM-kilpailut (pitkä rata)  |  |
|  Hopeaa | Shanghai 2011 | 4 × 200 m vapaauinti |  |
| EM-kilpailut (pitkä rata)  | EM-kilpailut (pitkä rata)  | EM-kilpailut (pitkä rata)  |  |
|  Kultaa | Budapest 2010 | 800 m vapaauinti |  |
|  Kultaa | Budapest 2010 | 1 500 m vapaauinti |  |
|  Hopeaa | Budapest 2006 | 1 500 m vapaauinti |  |
| EM-kilpailut (lyhyt rata)  | EM-kilpailut (lyhyt rata)  | EM-kilpailut (lyhyt rata)  |  |
|  Pronssia | Helsinki 2006 | 1 500 m vapaauinti |  |
Sébastien Rouault (s. 24. helmikuuta 1986 Le Chesnay, Yvelines, Ranska) on ranskalainen uimari.
Rouault sai nuorten EM-kilpailuissa Glasgow'ssa 2003 pronssia 1 500 metrin vapaauinnissa sekä Lissabonissa 2004 hopeaa 400 ja 1 500 metrin vapaauinnissa. Montrealin MM-kilpailuissa 2005 hän sijoittui 800 metrillä kahdeksanneksi ja 1 500 metrillä seitsemänneksi. Vuonna 2006 hän sai 1 500 metrillä hopeaa Budapestin pitkän radan ja pronssia Helsingin lyhyen radan EM-kilpailuissa. Melbournen MM-kilpailuissa 2007 hän sijoittui neljänneksi 800 metrillä.
Rouault voitti Budapestin EM-kilpailuissa 2010 kultaa 800 metrillä kilpailuennätyksellä 7.48,28 ja 1 500 metrillä ajalla 14.55,17. Shanghain MM-kilpailuissa 2011 hän oli 400 ja 800 metrin vapaauinneissa kahdeksas ja ui alkuerissä Ranskan 4 × 200 m vapaauintiviestijoukkueessa, joka sai lopulta hopeaa.
Sodan ja Fasisminvastainen Työ

Sodan ja Fasisminvastainen Työ (SFT) on suomalainen vuonna 1959 perustettu antifasistinen järjestö. SFT:n puheenjohtaja on Timo Kangasmaa. SFT kuuluu Demokraattiseen Sivistysliittoon. SFT on vuodesta 2002 alkaen ollut yksi Kansan ääni -lehden julkaisijajärjestöistä. 2000-luvulla järjestö on vastustanut Suomen Nato-jäsenyyttä ja osallistumista Naton rauhankumppanuus-ohjelmaan.
Historia

SFT:n perustamista edelsi antifasistinen komitea, joka toimi lähinnä entisten poliittisten vankien ja muiden sotienaikaisten fasisminvastustajien etujärjestönä. SFT jatkoi tätä työtä, mutta uuden järjestön keskeisin toimintamuoto oli alusta alkaen äärioikeistolaisen liikehdinnän seuraaminen ja siitä tiedottaminen.
SFT perustettiin 6. joulukuuta 1959 Vastarintataistelijoiden kansainvälisen liiton (FIR) suomalaiseksi jäsenjärjestöksi. Perustajat olivat pääasiassa jatkosodan aikana vastarintaliikkeessä ja sen jälkeen Punaisessa Valpossa sekä Neuvostoliiton vakoilutehtävissä toimineita. SFT:n perustamiseen vaikuttivat aktiivisesti muun muassa Eino Laakso ja Nestori Parkkari. Neuvostoliittoa palvelleilla oli vahva edustus etenkin Turun osastossa, jota johti vakoilusta kiinnikin jäänyt Veikko Koskinen. SFT:n perustaminen oli jatkoa Suomen Toverikuntien Liiton piirissä aiemmin tehdylle työlle. Suojelupoliisi seurasi SFT:n toimintaa aktiivisesti perustamisesta alkaen. Tarkkailu johtui liiton aktiivien menneisyydestä ja yleisestä kaikkiin kommunisteihin kohdistuneesta seurannasta. Supon etsivät eivät saaneet selville raskauttavia asioita ja järjestön toiminta vaikuttaa tutkija Kimmo Rentolan mukaan koostuneen ennen kaikkea vanhojen muistojen vaalimisesta.
SFT sai FIR:ltä aineistoa äärioikeistolaisesta liikehdinnästä ja järjestö osallistui ajoittain FIR:n kongresseihin. SFT teki läheistä yhteistyötä myös Neuvostoliiton sotaveteraanikomitean kanssa. SFT teki pitkään yhteistyötä Suomen Rauhanpuolustajien kanssa. 1970-luvulla järjestö antoi tukensa muun muassa sotapropagandan kieltämistä ajaneelle rauhanlakihankkeelle. Rauhanpuolustajien tavoin SFT vaati usein viranomaisilta toimenpiteitä neuvostovastaisia esiintymisiä vastaan.
Eräs SFT:n hankkeista oli syyskuussa 1963 Malmin hautausmaalla paljastettu Fasismin vastustajien muistomerkki.
Vuodesta 1967 alkaen SFT järjesti toveripäiviä, jotka käsittivät muun muassa seminaareja ja ohjelmallisia esityksiä. Esimerkiksi Tampereen toveripäiville kerääntyi toukokuussa 1974 yli tuhat osanottajaa.
Vuonna 1971 SFT muutti sääntöjään siten, että järjestöön saivat liittyä myös nuoremman sukupolven antifasistit, joilla ei ollut kokemusta sotienaikaisesta vastarinnasta. SFT:n aktiivit tekivät työtään tunnetuksi muun muassa pitämällä alustuksia nuorisojärjestöjen tilaisuuksissa.
Vuosikokouksessa 1. huhtikuuta 1988 SFT antoi tukensa Kommunistien keskusneuvostolle ja kehotti kaikkia jäseniään osallistumaan toukokuussa pidettyyn kommunistien neuvottelutilaisuuteen, jossa perustettiin Kommunistinen Työväenpuolue.
Puheenjohtajat

Eino Laakso
Timo Kangasmaa
Sihteerit

Eino Kujanpää
Kaisa Junttila
São Sebastião de Moçambique

São Sebastião mereltä.
São Sebastião de Moçambique eli  São Sebastiãon linnoitus on linnoitus Mosambikin saaren pohjoiskolkassa Mosambikin edustalla.  Portugalilaiset aloittivat sen rakentamisen vuonna 1558. He sijoittivat linnoitukseen 400 tykkiä. Hollantilaiset yrittivät valloittaa saaren vuosina 1607 ja 1608, mutta portugalilaiset torjuivat heidät. Linnoituksen sisällä on kirkko vuodelta 1522, ja sen sanotaan olevan vanhin säilynyt eurooppalaisten rakentama rakennus eteläisellä pallonpuoliskolla.
Saari on Unescon maailmanperintökohde. Unesco on vuodesta 2003 alkaen koordinoinut kansainvälistä projektia, joka kunnostaa linnoitusta. Laiminlyöntien lisäksi linnoitusta on rapauttanut vuoden 2008 trooppinen hirmumyrsky.
Aiheesta muualla

Kuvia tai muita tiedostoja aiheesta São Sebastião de Moçambique Wikimedia Commonsissa
Sébastien Morissette

| Sébastien Morissette> Henkilötiedot |
| --- | --- |
Syntynyt: 26. tammikuuta 1983 Donnacona, Quebec
Kansalaisuus:   Kanada
Uran tiedot
Pituus:  180 cm
Laji:  alamäkiluistelu
Saavutukset
Voitot:  0
Palkintokorokkeella:  2
Paras sijoitus maailmancupissa:  2. (2008)
 Tietolaatikko päivitetty 26. tammikuuta 2015 
Sébastien Morissette (s. 26. tammikuuta 1983 Donnacona, Quebec) on kanadalainen alamäkiluistelija. Hän sijoittui lajin MM-sarjan Red Bull Crashed Icen yhteispisteisä toiseksi vuonna 2008. Samana vuonna käydyssä toisessa Red Bull Crashed Ice -mestaruuskilpailussa Morissette oli kolmas. Morissette on 180 senttimetriä pitkä ja painaa 91 kilogrammaa.
Morissette pelasi myös jääkiekkoa vuosina 1999-2013. Pelipaikaltaan hän oli vasen laitahyökkääjä.
Sugar (Maroon 5:n kappale)

| ”Sugar” Maroon 5 |
| --- | --- | --- |

Singlen tiedot
 Albumilta: V
 Äänitetty : 2014
 Julkaistu: 13. tammikuuta 2015
 Tekijä(t): Adam Levine, Mike Posner, Dr. Luke, Joshua Coleman, Lukasz Gottwald, Jacob Kasher Hindlin, Henry Walter
 Tuottaja(t): Coleman, Cirkut
 Tyylilaji: pop
 Kesto: 03.55
 Levy-yhtiö: 222 Records Interscope Records
Maroon 5:n muut singlet
| ”Animals” 2014 | ”Sugar” 2015 | ”This Summer” 2015 |
Sugar on yhdysvaltalaisen popyhtye Maroon 5:n kappale, joka julkaistiin kolmantena singlenä yhtyeen viidenneltä studioalbumilta V tammikuussa 2015.
Kappaleen on kirjoittanut Adam Levine, Mike Posner, Dr. Luke, Joshua Coleman, Lukasz Gottwald, Jacob Kasher Hindlin ja Henry Walter. Kappaleen tuotannosta vastaavat Coleman ja Cirkut. ”Sugar” ylsi kotimaassaan Billboard Hot 100 -listalla parhaimmillaan sijalle 2.
Kappaleet > Digitaalinen lataus

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Tuottaja | Kesto |  |  |  |  |  |
| 1. | Sugar | Levine, Posner, Dr. Luke, Coleman, Gottwald, Hindlin, Walter | Coleman, Cirkut | 3.55 |  |  |  |  |  |
|  |  |  |  | 3.55 |  |  |  |  |  |
Kokoonpano

Adam Levine – laulu
James Valentine – kitara
Jesse Carmichael – koskettimet, taustalaulu
PJ Morton – koskettimet
Mickey Madden – basso
Matt Flynn – rummut
São Paulon taidemuseo

| São Paulon taidemuseo Museu de Arte de São Paulo |
| --- | --- |


Tyyppi:  Taidemuseo, kulttuurikeskus 
Osoite:  Avenida Paulista, 157, 801310-200, São Paulo - Brasil  
Sijainti:  Avenida Paulista 
Kotisivut:  masp.org.br 
Koordinaatit:  23°33′40″S, 46°39′22″W
 fiSão Paulon taidemuseo 
São Paulon taidemuseo (port. Museu de Arte de São Paulo, MASP) on taidemuseo São Paulon kaupungissa Brasiliassa. Se on yksi Brasilian ja koko Latinalaisen Amerikan kuuluisimmista ja merkittävimmistä museoista.
Museon kellari.
São Paulon taidemuseon perusti vuonna 1947 yrittäjä ja mesenaatti Assis Chateaubriand, joka kutsui italialaisen taidekauppiaan ja kriitikon Pietro Maria Bardin johtamaan uutta museota ja täämn vaimon Lina Bo Bardin suunnittelemaan uuden museon arkkitehtuuria ja näyttelyitä.
Museo sijaitsi alkujaan Diários Associadosin päämajassa, mutta museolle valmistui Avenida Paulistalle oma rakennus vuonna 1968. Uudisrakennus oli tarpeen, jotta taidemuseo pystyi laajentemaan kokoelmiansa. Rakennuksen suunnitteli Lina Bo Bardi. Hän suunnitteli rakennukseen myös poikkeuksellisen näytteillepanon, sillä maalaukset asetettiin lasipaneelihin, jotka vaikuttivat leijuvan ilmassa. Pietro Maria Bardi johti museota 1990-luvulle asti, ja hän säilytti alkuperäisen järjestelyn. Hänen seuraajansa kuitenkin siirtyivät käyttämään tavallisempaa tapaa ja siirsivät taulut seinille.
Aiheesta muualla

Kuvia tai muita tiedostoja aiheesta São Paulo Museum of Art Wikimedia Commonsissa
São Paulo Museum of Art (portugaliksi)
Stirling

| Stirling Stirlin, Sruighlea |
| --- | --- |
 Stirlingin keskusta
 Stirling
 Koordinaatit: 56°7′2″N, 3°56′23″W 
Valtio:  Yhdistynyt kuningaskunta
Osa:  Skotlanti
Hallintoalue:  Stirling
Väkiluku (2012):  45 750
 
 www.stirling.gov.uk 
Infobox OKVirheellinen NIMI-arvo: 
Stirling (gaeliksi Sruighlea, skotiksi Strilin) on Skotlannin entinen pääkaupunki ja historiallinen taistelukenttä, joka sijaitsee noin 50 kilometriä Glasgow'sta ja Edinburghista pohjoiseen, hyvien kulkuyhteyksien varrella.
Historia ja nähtävyydet

Stirling tunnetaan Sir William Wallacesta, Skotlannin ensimmäisestä suuresta vapaustaistelijasta ja Stirling Bridgen taistelun sankarista. William Wallacen johtamat skottijoukot voittivat englantilaismiehittäjien armeijan Stirlingin vanhalla kivisillalla vuonna 1297. William Wallace oli esikuvana Mel Gibsonin roolille elokuvassa Braveheart – taipumaton. Wallacen muistoa kunnioittamaan on Stirlingiin pystytetty National Wallace Monument -muistomerkki. Goottilaistyylinen torni kohoaa 67 metriä ylös kukkulalta, jolle se pystytettiin vuonna 1869. Tornin huipulla sijaitsevalle näköalatasanteelle, josta avautuu henkeä salpaavat maisemat, pääsee kiipeämään maksua vastaan.
Stirling Bridgen taistelu ei toki ole ollut ainoa kerta, kun Stirling on toiminut tärkeänä puolustusmuurina. Roomalaiset ja myöhemmin englantilaiset ovat useaan otteeseen pyrkineet vahvistamaan asemaansa valtaamalla Skotlannin - tai Kaledonian, kuten roomalaiset sitä nimittivät. Skotlannin itsenäisyyden varmisti lopulta Robert Bruce johtamalla joukkonsa voittoisaan Bannockburnin taisteluun englantilaisia vastaan vuonna 1314. Myös Bannockburnin taistelukenttä on eräs Stirlingin suosittuja nähtävyyksiä.
Stirlingin kaupungin historia ulottuu kuitenkin kauemmas kuin Wallacen tai Brucen urotekoihin. Stirling sai borough-aseman 1100-luvulla ollen ensimmäisiä todella tärkeitä kaupunkeja keskiaikaisessa Skotlannissa. Syynä tähän oli Forth-joki, jonka matalin kohta osui juuri Stirlingiin. Joen matalaan ylityskohtaan on aikojen kuluessa rakennettu useita siltoja, mukaan lukien myös vanha kivisilta, jonka luona Stirling Bridgen taistelu käytiin. Nykyään vanhan kivisillan tilalla on myöhemmin rakennettu kopio, mutta sillan alta joesta on löydetty alkuperäisen sillan jäänteitä.
Stirlingin keskustassa sijaitseva, 1100-luvulla rakennettu Stirlingin linna, on ulkoapäin näyttävä ja linnan muurien sisällä on paljon nähtävää. Linnan ulkopuolelta on kauniit näkymät Stirlingin yli ja aivan linnan vieressä on vanha vierailun arvoinen hautausmaa.
Keskusta

Kaupungin keskustassa on paljon vanhoja rakennuksia. Korttelin päässä rautatieasemalta sijaitsee Murray Place -aukio, josta on hyvä aloittaa kierros Stirlingin keskustassa. Murray Placen ympäriltä lähtevät paikallisbussit, ja suurin osa keskustan liikkeistä sijaitsee myös sen läheisyydessä.
Murray Placen vieressä on myös Thistle Centre -kauppakeskus, josta löytyy suuri määrä niin isoja kuin pieniä liikkeitä. Thistle Centerin toisesta päästä pääsee myös rautatieaseman vieressä sijaitsevalle linja-autoasemalle, josta lähtee kaukoliikenteen bussit.
Murray placelta pääsee vuonna 1882 valmistuneeseen Old Arcade -kauppakäytävään, joka johtaa King Streetille. Käytävän varrella on paljon pieniä liikkeitä, jotka myyvät kaikkea matkamuistoista vanhoihin kirjoihin ja soittimista tatuointeihin. King Streetiltä on hyvä jatkaa ylös rinnettä kohti linnaa ja poiketa matkan varrella vaikka vanhassa vankilassa (Old Town Jail). Church of Holy Rude sijaitsee myös linnan läheisyydessä.
Murray Placen ympäriltä lähtevillä paikallisbusseilla pääsee helposti vaikkapa lähikyliin: St. Ninias, Causewayhead, Bridge of Allan jne. Sieltä lähtevät myös yliopistolle menevät linja-autot.
Yliopisto

Stirlingin yliopisto (University of Stirling) on perustettu vuonna 1967, ja siellä on noin 11 500 opiskelijaa. Yliopisto sijoittuu kokonaisuudessaan luonnonkauniille kampukselle, jonka keskellä on pienten metsiköiden ja nurmikenttien ympäröimä Airthrey Loch -järvi. Järven luona voi viettää aikaansa istuskelemalla penkeillä ja katselemalla lukemattomia kaneja ja vesilintuja. Yliopiston 1960-luvulta peräisin olevat rakennukset ovat varsin kolkkoja, mutta sopivat silti hyvin ympäristöönsä. Yliopisto on menestynyt suhteellisen hyvin Britannian kansallisissa vertailuissa sijoittuen viime aikoina 15 parhaan yliopiston joukkoon.
Kulkuyhteydet

Helpoiten Stirlingiin pääsee junalla, joko Edinburghista tai Glasgow'sta. Vaihtoehtoisesti voi ottaa linja-auton, jolla matka kestää hieman pitempään.
Aiheesta muualla

Kuvia tai muita tiedostoja aiheesta Stirling Wikimedia Commonsissa
Matkaopas aiheesta Stirling Wikivoyagessa (englanniksi)
Kaupungin verkkosivusto
Stirlingin linna
Sächsische Schweiz-Osterzgebirge

Sächsische Schweiz-Osterzgebirge on piirikunta Saksin osavaltiossa Saksassa. Piirikunnan pinta-ala on noin 1 653 neliökilometriä ja asukasluku 245 927 (2012). Sen pääkaupunki on Pirna. Piirikunta perustettiin 2008 yhdistämällä entiset Sächsische Schweizin ja Weißeritzkreisin piirikunnat.
Piirikunnan naapurit ovat lännestä myötäpäivään lueteltuna Mittelsachsenin ja Meißenin piirikunnat, Dresdenin piiritön kaupunki, Bautzenin piirikunta, sekä Tšekki.
Sächsische Schweiz-Osterzgebirgen sijainti Saksin osavaltiossa.
Näkymä Papstein-vuoren huipulta.
Aiheesta muualla

Kuvia tai muita tiedostoja aiheesta Sächsische Schweiz-Osterzgebirge Wikimedia Commonsissa
Piirikunnan verkkosivut llandratsamt-pirna.de (saksaksi)
Saksin piirikunnat ja kaupunkipiirit
Bautzen
Chemnitz
Dresden
Erzgebirgskreis
Görlitz
Leipzig
Leipzig
Meißen
Mittelsachsen
Nordsachsen
Sächsische Schweiz-Osterzgebirge
Vogtlandkreis
Zwickau
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: de:Landkreis Sächsische Schweiz-Osterzgebirge

Käännös suomeksi
Tajo (M36)

| Tajo |
| --- | --- |
 Tajo

Aluksen vaiheet
Rakentaja:  Empresa Nacional Bazán, Cartagena
Laskettu vesille:  10. kesäkuuta 2004
Palveluskäyttöön:  10. tammikuuta 2005
Tekniset tiedot
Uppouma:  550 t
Pituus:  54 m
Leveys:  10,7 m
Syväys:  2,2 m
Koneteho:  560 kW
Nopeus:  14 solmua
Miehistöä:  41
Aseistus
Aseistus:  1 × Oerlikon 20 mm/85 GAM-B01 -ilmatorjuntatykki
Tajo (runkonumero M36) on Espanjan laivaston vuonna 2004 vesillelaskettu Segura-luokan miinantorjunta-alus.
Valmistus

Alus tilattiin 14. toukokuuta 1993 Empresa Nacional Bazánilta Cartagenasta. Alus laskettiin vesille 10. kesäkuuta 2004 kumminaan puolustusministeri Francisco Torrente Sánchezin puoliso Alicia Cenalmor ja otettiin palvelukseen 10. tammikuuta 2005.
Palvelus

Alus on palveluksessa.
Staffan Kronwall

| Staffan Kronwall |
| --- | --- |

Henkilötiedot
Syntynyt: 10. syyskuuta 1982 (ikä 42) Järfälla, Ruotsi
Kansalaisuus:   Ruotsi
Jääkiekkoilija
Lempinimi:  Starre
Pelipaikka:  puolustaja
Maila:  vasen
Pituus:  194 cm
Paino:  102 kg
Seura
Seura:  Lokomotiv Jaroslavl
Sarja:  KHL
Pelinumero:  27
Pelaajaura
Pääsarjaura:  2002–
Aik. seurat:  Huddinge IK (Ruotsi I/Allsv.) Djurgårdens IF (Elitserien) Brynäs IF (Elitserien) Toronto Marlies (AHL) Toronto Maple Leafs (NHL) Hershey Bears (AHL) Washington Capitals (NHL) Abbotsford Heat (AHL) Calgary Flames (NHL)   Severstal Tšerepovets (KHL)
NHL-varaus:  285. varaus, 2002 Toronto Maple Leafs
Staffan Kronwall (s. 10. syyskuuta 1982 Järfälla, Ruotsi) on ruotsalainen jääkiekkopuolustaja, joka pelaa KHL-joukkue Lokomotiv Jaroslavlissa.  Kronwall on isokokoinen, vahva ja ulottuva puolustava puolustaja. Hän on pelannut NHL:n runkosarjassa yhteensä 66 ottelua tehoin 1+3=4. Jäähyminuutteja on tullut 23.
Ura

Kronwallin kasvattajaseura on Järfälla HC. Hän siirtyi jo juniorina Huddingeen, jossa Kronwall pelasi ensimmäiset miesten pelinsä kaudella 2000–2001. Hän edusti Huddingea yhden ottelun verran Ruotsin I-divisioonan runkosarjassa sekä yhden ottelun verran HockeyAllsvenskanin karsinnoissa. Kronwall oli nostamassa joukkuetta HockeyAllsvenskaniin keväällä 2001. Kaudella 2001–2002 Kronwall pelasi ensimmäisen täyden kautensa miesten peleissä, kun hän pelasi Huddingessa 42 HockeyAllsvenskanin runkosarjaottelua tehoin 4+7=11. Toronto Maple Leafs varasi Kronwallin numerolla 285 NHL:n varaustilaisuudessa 2002.
Kaudeksi 2002–2003 Kronwall siirtyi Elitserieniin ja Djurgårdens IF:n riveihin. Hänen tulokaskautensa siellä toi 48 runkosarjaottelussa tehot 4+6=10. Kronwall pelasi joukkueessa kolme kautta, joista kaudella 2004–2005 hän pelasi myös kolmen Elitserien-ottelun verran lainalla Brynäsissä.
Kronwall siirtyi kaudeksi 2005–2006 Toronto Maple Leafsin organisaatioon. Hän pelasi yli puolet kaudestaan Maple Leafsin NHL-joukkueessa, jossa Kronwall teki 34 ottelussa yhden syöttöpisteen. Farmijoukkue Toronto Marliesissa, AHL:ssä hän pelasi 16 runkosarja- ja neljän playoff-ottelun verran. Kauden 2006–2007 Kronwall pelasi kokonaan Marliesissa ja kaudella 2007–2008 hän pelasi NHL:n runkosarjassa 18 ottelua ilman tehopisteitä.
Kronwall jatkoi Maple Leafsin organisaatiossa vielä kaudella 2008–2009, mutta hän pelasi ainoastaan Marliesissa, jossa Kronwall teki 42 ottelussa tehot 7+18=25. Hän oli kauden päätyttyäkin joukkueen tehokkain puolustaja. Maple Leafs asetti Kronwallin waivers-listalle helmikuussa 2009 ja samassa kuussa Washington Capitals nappasi hänet sieltä joukkueeseensa. Kronwall pelasi joukkueessa kuitenkin vain kolme NHL-ottelua ja hän pelasi loppukauden farmijoukkue Hershey Bearsissa. Kronwall oli kevään 2009 pudotuspeleissä joukkueen tehokkain puolustaja tehoilla 3+9=12, ja hän voitti kauden päätteeksi AHL:n mestaruuden, Calder Cupin.
Heinäkuussa 2009 Kronwall siirtyi vapaana agenttina Calgary Flamesiin kaksivuotisella sopimuksella. Hänen NHL-kausipalkkansa oli kaudella 2009–2010 750 000 dollaria. Kronwall pelasi suurimman osan kaudestaan kuitenkin AHL-joukkue Abbotsford Heatissa, jossa hän teki 44 runkosarjaottelussa tehot 5+23=28. Hän oli joukkueen tehokkain puolustaja Keith Seabrookin kanssa. Kronwall pelasi Flamesin NHL-joukkueessa 11 ottelua tehoin 1+2=3. Hän teki NHL-uransa ensimmäisen maalin 6. lokakuuta 2009 Montréal Canadiensia vastaan.
Kronwall jatkoi Calgary Flamesin organisaatiossa myös kaudella 2010–2011. Hän ehti pelata vain yhden runkosarjaottelun Abbotsfordissa, kunnes Kronwall palasi lokakuussa 2010 perhesyistä takaisin Ruotsiin. Hän teki yksivuotisen sopimuksen Djurgårdens IF:n kanssa. Kronwall pelasi kauden Ruotsissa ja siirtyi sen jälkeen Venäjälle, KHL-joukkue Severstal Tšerepovetsiin, jossa pelasi myös vain kauden. Seuraavaksi kaudeksi hän teki sopimuksen toiseen KHL-joukkueeseen, Lokomotiv Jaroslavliin.
Maajoukkue

| Mitalit> Maa:   Ruotsi.Miesten jääkiekko.MM-kilpailut  | Mitalit> Maa:   Ruotsi.Miesten jääkiekko.MM-kilpailut  | Mitalit> Maa:   Ruotsi.Miesten jääkiekko.MM-kilpailut  | Maa:   Ruotsi> Miesten jääkiekko. |
| --- | --- | --- | --- |
|  Hopeaa | Slovakia 2011 | jääkiekko |  |
|  Kultaa | Ruotsi/Suomi 2013 | jääkiekko |  |
Kronwall pelasi alle 20-vuotiaiden MM-kilpailuissa vuonna 2002. Hän on pelannut myös Ruotsin A-maajoukkueessa kahden ottelun verran Euro Hockey Tour-tasolla. Ensimmäisen aikuisten arvoturnauksen Kronwall pelasi Slovakiassa 2011. Ruotsi voitti turnauksesta MM-hopeaa.
Muuta

Detroit Red Wingsin puolustaja ja olympiavoittaja Niklas Kronwall on Staffanin isoveli. Myös vanhempi isoveli Mattias on jääkiekkopuolustaja.
Sodan kahleet

| Sodan kahleet> Chattahoochee |
| --- | --- |

Ohjaaja:  Mick Jackson
Käsikirjoittaja:  James Hicks
Tuottaja:   Aaron Schwab  Faye Schwab 
Säveltäjä:  John E. Keane
Kuvaaja:  Andrew Dunn
Leikkaaja:  Don Fairservice
Pääosat:   Gary Oldman  Dennis Hopper  Frances McDormand 
Valmistustiedot
Valmistusmaa:  Yhdysvallat
Tuotantoyhtiö:  Hemdale Film Corporation
Levittäjä:  Hemdale films (käännä suomeksi) Netflix
Ensi-ilta:   1989-09-1616. syyskuuta 1989 (Kanada)  1990-04-2020. huhtikuuta 1990 (Yhdysvallat)  
Kesto:  97 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Sodan kahleet (televisioesityksessä käytetty nimeä Pimeyden varjot, engl. Chattahoochee) on vuonna 1989 ensi-iltansa saanut yhdysvaltalainen elämäkerrallinen draamaelokuva, jonka on ohjannut Mick Jackson. Elokuvan pääosissa ovat Gary Oldman, Dennis Hopper ja Frances McDormand. Sodan kahleet on Jacksonin ensimmäinen elokuvaohjaus.
Sodan kahleet perustuu Korean sodan veteraanin Christopher ”Chris” Calhounin (s. 1934) kokemuksiin Floridan Chattahoocheen kaupungin psykiatrisessa sairaalassa, jossa hän oli potilaana vuodet 1956–1962. Calhoun joutui pakkohoitoon vuonna 1956 kärsittyään sodan jälkeen traumaperäisestä stressihäiriöstä ja yritettyään itsemurhaa. Calhoun tapasi henkilökohtaisesti käsikirjoittaja James ”Jim” Hicksin, joka sittemmin kirjoitti elokuvakäsikirjoituksen aiheesta. Elokuvassa Gary Oldman näyttelee Calhounin fiktiivistä versiota, Emmett Foleyta. Aaron Schwab ja Faye Schwab olivat elokuvan tuottajina.
Juoni

Emmett Foley (Gary Oldman) on työtön ja masentunut Korean sodan veteraani ja palkittu sotasankari, joka kärsii sodanjälkeisestä traumaperäisestä stressihäiriöstä. Kun hänen hermonsa pettävät lopullisesti, hän alkaa ampua naapurustoa keskellä päivää. Tekoa seuraa epäonnistunut itsemurhayritys, jonka jälkeen virkavalta tuomitsee hänet tarkoin vartioituun psykiatriseen Florida State Hospital -sairaalaan, joka sijaitsee Chattahoocheen kaupungissa. Foley huomaa olevansa suljetussa laitoksessa, jossa potilaita kohdellaan hirveällä tavalla eikä heidän tarpeistaan välitetä. Lopulta raivostunut Foley järjestää kapinan ystävänsä Walker Bensonin (Dennis Hopper) kannustamana ja alkaa vaatia oikeutta.
Tuotanto

Tuottajat Aaron ja Faye Schwab ostivat James Hicksin käsikirjoituksen jo vuonna 1982, mutta seuraavien vuosien aikana useat Hollywood-studiot kieltäytyivät tuottamasta elokuvaa käsikirjoituksen synkän aiheen takia. Lopulta losangelesilainen brittiläisten perustama pieni Hemdale Film Corporation -studio suostui tuottamaan elokuvan. Sodan kahleiden kuvaukset alkoivat Etelä-Carolinan osavaltion pääkaupungissa Columbiassa 17. lokakuuta 1988. Columbian lisäksi elokuvaa kuvattiin Newberryn kaupungissa, joka sijaitsee Columbiasta 69 kilometriä luoteeseen. Elokuvan kuvaukset saatiin päätökseen joulukuun alussa 1988.